|  |
| --- |
| **GUM za 3. razred – 5. teden na daljavo** |

**PRVA URA – LEPO JE POMLAD NA SVET – slovenska ljudska**

Na sprehodu v naravi te dni lahko pomlad doživiš z vsemi čutili. Se strinjaš? Kamor ti seže pogled, vidiš ozelenele travnike s čebelicami in metuljčki, ki preletavajo. Ob poteh lahko vonjaš pomladne cvetlice in cvetoča drevesa. Slišiš lahko glasno oglašanje ptic. Topli sončni žarki se te dotikajo kot da bi te božali. Če se dodatno najde še kakšna kislica za prežvečit, ali mlad regrat za okušat v solati, si lahko rečeš, da si z vsemi petimi čutili doživel pomlad.

Ptički spomladi že vedo, da s svojim petjem naznanjajo svoje veselje nad pomladjo. To so vedeli tudi naši predniki, ko so si **veselo prepevali ljudske pesmi** ob kakšnem opravilu. Naj bo tvoja naloga sedaj, da se naučiš novo pesem – ljudsko: Lepo je pomlad na svet. Posnetek pesmi poslušaj na spodnji povezavi:

https://www.youtube.com/watch?v=OUm21EqWIqg

Vabim te, da svoje veselje nad pomladjo deliš na družinskem sprehodu v naravi, kjer doživiš pomlad z vsemi čutili in za posladek še zapoješ ljudsko Lepo je pomlad na svet. Povabi v petje še ostale družinske člane. Da vam bo veselje polno doživeto!

In šele nazadnje (ko prideš s sprehoda domov), v glasbeni zvezek zalepi besedilo pesmi (glej učni list v prilogi) in ilustriraj svoje pomladne vtise s sprehoda.

Tebi in tvojim domačim želim veselo doživetje pomladi, s pesmijo!

Lepo te pozdravljam, učiteljica Andrea

**Vesela bom tvojih vtisov, če mi jih pošlješ na naslov:andrea.stanta@gmail.com**